Gara poetica 
Siurgus Donigala (1968)

poeti:
Raimondo Piras (Villanovamonteleone) 
Giuseppe Sotgiu (Bonorva)

Tema:
Sapienza e Bellezza

estratto il sorteggio è risultato:
Piras: Bellezza  
Sotgiu: Sapienza

SOTGIU - 1
Pro appagare sa ostra passenzia
mi so de nou a cantare ficchidu
pro su populu intreu riunidu
ch'iscultende est cun vera cumpetenzia.
Su primu tema como est arrividu
a mie dadu m'han sa sapienzia.
Che sa chi mira tottu a oiu nettu
ca est sa vera lughe ‘e s'intellettu.

PIRAS - 2
Mi leo su capellu e reverenzia
li fatto cun impignu e gentilesa
a sa lughe ‘e sa tua intelligenzia
tottu devimus tennere a grandesa,
a mie ch'happo paga sapienzia
pare chi m'happan dadu sa bellesa;
non so ‘e sapienzia vascellu
ma mi parzo importante ca so bellu.

SOTGIU - 3
Hasa una faccia in colore 'e rosa
contada un'attrativa geniale,
ma ti cheria narrere una cosa
sa sapienzia est sa base centrale
e la creo una cosa diffettosa
da chi li manca su tantu ‘e su sale
mancar! bella siada ‘e presenzia
su chi interessada est sa sapienzia.

PIRAS - 4
Chi happa sale in testa o puru pagu
ma su sale in cherveddos non providede
e naran tottu cussu est unu magu
prite sa controversia decidede,
ma, su ch'est in cherveddos s'ide pagu
su ch'est in cara invece ognunu l'idede.
Ammie tottu a rodiu mi girana
ca lis piago meda già m'ammirana.

SOTGIU - 5
Non naro chi sa tua est frase istramba
ma pone a una femina s'aneddu
comente ‘e faccia had'aessere in gamba
ma si ha pagu sale in su cherveddu
daghi l'intendes su primu faeddu
già ti sese abbizzadu ch'issa est bamba
e mala impressione a tie faghede,
tando nemmancu ‘e faccia ti piaghede.

PIRAS - 6
Ma macca e bamba deve iscaltare
deo naro 'e cabu a mesania
da chi miden l'is fatto simpatia
s'innamoran chena faeddare
ca basta solu de m'abbaidare
lis ponzo su cherveddu in tribulia
ei sos coros cando troppu bruiana
finas su sapiente s'imbenuiana.

SOTGIU - 7
Sa sapienzia in una persone
est cosa 'ona ti fatt’eo a crere
t'indica de sa via s'istradone
connosche d'ogni cosa a piaghere
impara bene una professione
o sia cale sia mestiere;
prite su sapiente so cunvintu
in cale sia ramu isse est distintu.

PIRAS - 8
Ma pro chircare s'anima gemella
soiu e semine est sempre fidele
ca prite sa belesa est una istella
chi genera in coro una Babele
s'omine cand'idede una femina bella
sich'etta che musca intro su mele,
gai matessi est cando idede a mie
sich'etta subra e che restada inie.

SOTGIU - 9
Naras chi sa bellesa ti consolada
ma non deve giumpare su confine
su tema non si torrada a Brumine
in d'ogni via giusta isse che colada
e da chi est sabiu un omine
inue cheres tue non s'imbolada,
c'a li dare s'amore ei s'istima
ba bene istudiadu dae prima.

PIRAS - 10
De fronte a mie non tenes reione
s'abbaidas a mie t'arruinas
ca ti ponzo in su coro passione
e fattu meu che cane camminas
ma non fi sapiente Salomone
e tenia treghentas concubinas,
si est dadu a s'amore bestiale
pro sa bellesa a perdidu su sale.

SOTGIU - 11
Nara proitte in vantaggiu ti crese
menzus chi cussa frase la cancellas
Salomone est su menzus de sos rese
C’a pigadu sa fama a sas istellas
e tottugantas sas feminas bellas
a Salomone si ettana a pese.
Tue mi cheres ponner unu neu
abbizzadinde ch'enis fattu meu.

PIRAS - 12
Tando sese invertinde cussu impreu
o cherese agire dae nou
Salomone est distintu dae Deu
ma eo fertu happo su coro sou
naras chi enzo dei fattu tou
e tue ses beninde fattu meu
ca deo happo paradu sa petorra
e semus totta fida a s'and’e torra.

SOTGIU - 13
Ma Salomone faghe meravizza
mastru e sas suas massimas famosas
dae cussu est immortale e tind'abizzas
isses e su giardineri e tantas rosas
pensa tra concubinas e isposas
chi a fiancu da tentu una mizza;
ma unu bellu ne tando ne mai
nara s'ha tentu de muzzeres gai.

PIRAS - 14
Ma Salomone ha tentu troppu ispasciu
e chircada sas feminas bella(s)
unu superbu re, già torra basciu
sempre in chirca de anima gemella
maletadadu fi chei su masciu
chi teniada una mizza ‘e pecorella(s)
s'ind'est'attattu ma destinos sunu
ca a sa fine restadu nde degiunu.

SOTGIU - 15
Non fia masciu ne beccu ‘e craba
isse ‘e sa regia est intro a sos cancellos
sezzidu tranquillu che unu paba
e ha rispostu a tottu sos appellos
bi est andada sa reina Saba
e ha garrigadu ‘e oro sos camellos,
pro debellare ‘e su sabiu su coro
che li ha giuttu una provista ‘e oro.

PIRAS - 16
Ma Salomone su prus mannu ‘e sos rese
isse est sempre ‘e sas bellas in bidea
e da chi at bidu ennida cussa dea
l'ha nadu a domo mia ennida sese
sin d'est caladu dae sa cadrea
e ai cussa bella ha basadu sos pese.
Su babu de su sale e de sos brios
s'imbenuiada a basare sos pes mios.

SOTGIU - 17
Las aprezzo sas tuas frases raras
però non lassa su tronu su re
ca tottu sas bellesas pius caras
mi chi 'ogadu non l’han fora ‘e se,
ma basaiana a issu su pe
issu las basaiad in sas laras.
Ca lis tenian tanta simpatia
e li faghian finas  cumpagnia.

PIRAS - 18
Salomone sas bellas in podere
ti naro chi feridu l'han su coro
sas bellas li faghian piaghere
e naraia deo già ti adoro
e anzi pensa chi calchi muzzere
c'adorian sos idolos issoro,
non solu ischi che re s'est abbasciadu
ma s'est finas de Deus ismentigadu.

SOTGIU - 19
Deus est una cosa differente
no ha che noi sa parte minore
però a isse pro rendere onore
bi pensad'ogni mastru e sapiente
se sapiente e ch'est intelligente
tando a fama diventada oratore,
ca cussu puru est su compitu meu
finas a tessere sas lodes de Deu.

PIRAS - 20
Tue naras chi antas solo a Deu
ca Deus l'hada amadu e proteggidu
nara proite Giuseppe s'Ebreu
su cantigu ‘e sos cantigos at leggidu
inue Salomone si est eleggidu
e cantada sa faccia e sinu meu
sa fama c’at pigadu a sas istellas
finas su sinu ‘e sas femminas bellas.

SOTGIU - 21
Cantare ‘e sa bellesa su signale
però ateru compitu lu crene
prite non b'essi s'opera uguale
tra sa mia sa tua e lu muntene
ca su sabiu la descrive bene
si non est sabiu la descrie male
invece de bianca li essi mora,
cuddu la faghe pius bella ancora.

PIRAS - 22
Però unu chi cantada una dea
est sempre ‘e sa bellesa innamoradu
Davide ha tentadu a Betsabea
ca fi bella già l'hada ammacchiadu
si fidi istada una femmina fea
non l’haia commissu su peccadu
su re a una bella già si abbassada
si est fea invece erettu passada.

SOTGIU - 23
Su sabiu non ruede in errore
non che li fura nessunu su coro
da ch'est sabiu meda un iscrittore
podede iscrier paginas de oro
prite su sabiente est ch'ha valore
est'ogni liberu unu capolavoro.
Non b'hada itte c’ogare e ne curreggere
L'ha fattu e ti piaghede a lu leggere.

PIRAS - 24
Ma cand'ido una bella signorina
a mie basta custa solamente
l'abbaido s'est bella e s'est carina
ca mi ponede in venas fogu ardente
Raffaello ha dipintu a Fomarina
non l'ha pinta pro esse sapiente,
la dipinta proitte bella fiada
e ca fit bella est chi li piaghiada.

SOTGIU - 25
Una bellesa a fiancu mi pones
pritte chin sas pitturas già ti adattas
però si sun sapientes sas persones
mirende cussas già non las agattas
ca sa legge de sas naziones
dae sos sapientes cheren fattas
e gai pode dare ogni recreu
de paghe e bene pro su mundu intreu.

PIRAS - 26
Ammie non mi importana sa legges
dae sa legges che passo lontanu
naras chi s'omine protegges
lassa su forte e puru su mezzanu
ma sa debilesa de su coro umanu
narami Peppe cando la curregges,
sa bellesa est de fidoso una sola
chi sa gente che rue sola sola.

SOTGIU - 27
Si che rue che pro peleu
e conta che a falare unu tronu
eo non so pensende a su recreu
de su sabiu sigo ogni arreionu
ca sa bella muzzere ‘e su padronu
no ha trampadu a Giuseppe s'Ebreu
cando a dainanti sou si li prostada
ma issu sabiu e non si li accostada.

PIRAS - 28
Ma Giuseppe s'Ebreu non fi bonu
forsis in coro giughia calchi nue
ca cussa bella l'ha pregadu in donu
e issu che ghiacciu stada igue
si fia istadu deo o puru tue
non l’haemos lassada a su padronu
Giuseppe istadu est bonu che teraccu
però comente omine fi maccu.

SOTGIU - 29
Esperimentu lea dae mè
proitte cussa bella li hada invasu
però nde so cunvintu e persuasu
ch'ischi Giuseppe inue ponner pè
a sa padrona at negadu su asu
oe tene su gradu ‘e viceré,
cosa chi non has fattu mai tue
su sabiu s'innalzada in tottue.

PIRAS - 30
Giuseppe ha nadu deo comunella
No nde fatto cun tegus e l’ischiada
de Putifarre cussa pulcinella
Giuseppe est bellu e issa lu cheriada
ma immagino chissà non fi bella
e a Giuseppe non li piaghiada,
non l'ha pigadu de amore idea
abisu meu chi fit troppu fea.

SOTGIU - 31
Iscritt' han chi vi bella e avvenente
non la lasse s'idea in abbandonu
però Giuseppe unu teraccu onu
e ca est bonu gai e sapiente
ch'issa si li prostede est in donu
restada inue vidi eternamente
ca sa fide ‘e su coro no nde ruede
nei su casteddu e su sale distruede.

PIRAS - 32
Ma abbaida cand'intro ‘e sa barracca
B’had'una bella ognunu si cre mere
abbaida unu ch’hada una muzzere
cando in domo b'ha bella una terecca
tando su coro faghed tic tacca
nde faghed morrer de su piaghere
ei sa muzzere gelosa che luppa
ca est su fogu vicinu a s'istuppa.

SOTGIU - 33
Lassa s'istuppa a lume già est fiacca
non sighes de sa paghe sa corona
lu pode faghere una conca macca
ca est un'azione pagu ona
ca pro dare unu asu a sa terecca
a boltas che li fue sa padrona
tando s'abizza ch'isse in fallu est ruttu
ei sa paghe ‘e domo si ha distruttu.

PIRAS - 34
S'omine sabiu rued'in s'istante
si est de una femina invaghidu,
non sind'ammenta mancu ch'est maridu
cando de fronte bella had'un'amante.
Coppi 'e sos campiones fi gigante
narami como chie ha preferidu.
Pro lograre e sa Dama sos disizzos
abbandonadu ha muzere cun fizos.

SOTGIU - 35
A ti ponnere in conca su dovere
faghe. li spiego a faccia franca
Coppi de sos ciclistas fi su mere
isse podia currere a un'anca
e hada abbandonadu sa muzzere
pro si leare sa dama bianca
e fina a oe amante e signora
salvu errore li sunu in lite ancora.

PIRAS - 36
Ma enidi una lite e contierra
pro si che giughede sa femina anzena
sa bella est chi li pone sa cadena
e istriscia che verme subra terra
ammentadinde pro sa bella Elena
sos grecos fatt’hana degh'annos de gherra
non importa sa gherra ca est nausa
ma sa bellesa ‘e lites est sa causa.

SOTGIU - 37
Sa bella ti piaghede che i sa crema
ma non balede a da chi est conca macca
ca c’a bettadu ‘e domo sa barracca
non mi piaghe su sou sistema
s'una femina b'hada in su poema
est Penelope in s'Isola ‘e Itaca
chi nega de sos Procios su cumbidu
e isetta vint'annos su maridu.

PIRAS - 38
Penelope a s'istoria est passada
e de feas no est in parentella
però Ulisse già si l'ha leada
prite li piaghia ca fit bella
l'hada isposada essende verginella
e cun tottu su coro l'hada amada
ca li piaghede reina la faghede
proitte sa chi est fea non piaghede.

SOTGIU - 39
Proitte non piaghe cando est fea
poded finas piagher totta vida
de sos romanzos s'istoria intrea
a branu a branu l'hasae leggida
però deve pensare chi ogni dea
est in sa ment’e non l'han concepida
pro haer sa sapienzia issa est dotta
proitte non l'ha bida e ne connotta.

PIRAS - 40
Eo a romanzos so pagu fidele
cherzo sa bella chi faghede iscattu
abbaida Giacobbe pro Rachele
fatt'ha battordig’annos de teraccu
e Giacobbe a bi cres chi non fi maccu
ma vi bramede sa luna e su mele
ca su coro in s'amore non ha frenu
e si rassignada a teraccu anzenu.

SOTGIU - 41
Issu est su capu ‘e sa famiglia intrea
non est teraccu cun su zappu in manu
attesu allontanare sa idea
ca Esau su frade fi mezzanu
però ne mancu maccu fit Labanu
chi prima dadu l'has sa fizza fea
e tai ressessi cun sas trassas suas
a bi las faghe leare ambarduas.

PIRAS - 42
Però Giacobbe tenia s'idea
de Rachele ch'est candida che nie
e l’at nadu eo cherzo cussa dea
prite su coro feridu hada a mie
a denotte si dormi cun sa fea
cun sa bella s'ispassada a dedie
e ambas la s'hada in mente giughe
una a s'iscuru e s'attera a sa lughe.

SOTGIU - 43
A mie non mi faghed meraviglia
ma una cosa narres ti cheria
proitte est tottaganta sa puntiglia
tenzende tue bella in sa mania
cun sa fea s’ha fattu sa famiglia
e cun sa bella duos fizzos ebbia
ma s’aered sa bella pius amadu
haia creschidu e moltiplicadu.

PIRAS - 42
Ma Giacobbe fidi omine ‘e talentu
chi sa bellesa non chere finire
sa fea la faghiada accudire
sa bella la tenia pro appentu
sa bella fidi pro si divertire
ei sa fea pro allevamentu
tanta fi fea che una chipudda
si si guastaiada non fi nudda.

SOTGIU - 45
Pro appagare bramas e desizzos
non creo ch’issa siada una dea
ammentadinde chi sa gente ebrea
de creschen già tenian contifizzos
e d'est istada cussa isposa fea
sa chi a isse l'ha dadu tantos fizos,
pro la crescher sa sua parentella
cosa chi dadu mai li ha sa bella.

PIRAS - 46
Nois non semus pro sa parentella
semus cantende pro sa nostra idea
Giacobbe ha puru apprezzadu sa fea
però non fidi s'anima gemella
non ha nadu, leo sa bella pro haer sa dea
ma leo sa fea pro sa bella
e des bistadu teraccu fidele
solu pro sa bellesa de Rachele.

SOTGIU - 47
Tottu su chi mi enidi a sa mente
deo istasero non potto a chettare
tue in Lia non tenes niente
cussa aura la deves lassare
ma Rachele ch'est bella e sapiente
cun tegus la tenzo a mesapare
dei cussas duas isposas in sa terra
ammentadinde bind'hapo una e perra.

PIRAS - 48
Tue non cheres sa parte ‘e sa fea
ca sa fea non battid passione
e deo naro totta ti la lea
non ti la cherzo nemmancu a cumone
ma de Rachele ca fidi una dea
m'abizzo chi nde cherese un'uccone
de cherrere unu uccone già ti appagasa
tando mi naras cantu mi lu pagasa.

SOTGIU - 49
A ti ende a parte est un isfreggiu
ti lu ripetto inoghe dae nou
da chi tenzo ‘e sa sabia su prou
già non committo unu sacrileggiu
ca si sa sabia la tenzo in sorteggiu
non so vivendo dae su tema tou,
ca a compuru de cosa non de leo
so cuntentu ‘e sa parte ch'hapo eo.

PIRAS - 50
Ma eo non so omine crudele
tinde cheria dare porzione
deo a sa bellesa mia so fidele
e la tratto cun vera passione
ma tue mi hasa nadu chi a Rachele
in ambos la tenimis a cumone
ma eo non mi cherzo cumbinare
a tennere unu caddu a mesapare.

SOTGIU - 51
Lassa su caddu domadu ne rude
chi non m'appago dae cuss'iscusa
ca si Rachele hada una virtude
sa sapienza che cherede inclusa
fina a bezzesa da gioventude
nemos nara chi fit de mente ottusa
toccada ognunu sa parte si fettada
però dende a d'ognuna cantu ispettada.

PIRAS - 52
Tue nde cheres parte e cumpensadu
de sa pianta cheres unu fruttu
Ma Giacobbe da Labanu est andadu
pritte sa mala sorte che l'ha giuttu
e a da chi ha bidu a Rachele in su puttu
ca vi bella s'ind'est innamoradu
intro su coro tremula che fozza
palpita pro sa bella e mala ozza.

SOTGIU – 53
Non est sa bella faccia a meraviglia
chi muntene de paghe su cumone
ma una sabia a perfezione
faghe tottu sas cosas a puntiglia
dada a sos fizzos una istruzione
tene che gioiello sa famiglia
indirizzendela in sa giusta via
cussu lu faghe sa sabia ebbia.

PIRAS - 54
Como lea un istella risprendente
ch'est in chelu che una sentinella
cuss'istella non giughe mancu mente
ca non giughe cherveddos un'istella
non lis podimos narrer sapiente
ma sempre la miramus ca est bella
s'abbaidamos bene dae gue,
e bi so deo ma bi mancas tue.

SOTGIU - 55
Mi che cheres bogare fora via
ma non micch'ogas daghi so presente
istudiede s'istella lughente
ammentadinde bi so deo ebbia
ca est sa proa d'ogni sapiente
ch'istudiadu t'ha s'astronomia
so deo solu padronu ‘e sos astros
ca sabios lu sun tottu sos mastros.

PIRAS - 56
Ma tue nachi a istudiare
ticch'andas como a s'astronomia
ma deo godo pro l'abbaidare
ca est bella e mi faghe simpatia
sa bellesa mi faghede incantare
in cue totta b'est sa parte mia
l'happa fatta natura o fatta s'arte
tue non binde tenese mancu parte.

SOTGIU - 57
Si ogni istella contada unu mundu
menzus lassal'istare su chimentu
bi chere un'istudiu profundu
chi lu faghen sos mastros de talentu
istudiadu han d'ogni movimentu
ma sos chi sale giughiana e bundu
istudiadu nde han bene su mottu
e da issos d'ognunu l'ha connottu.

PIRAS - 58
Ma proitte s'eternu creadore
ha fattu ogni fiore in su terrinu
sa primavera est tempus de amore
chi soiu umanu s'incanta continu
nde tenede una parte de isplendore
nde l'oddidi si lu ponede in su sinu
ca sa bellesa nde faghede appellu
e nd'oddi su fiore pius bellu.

SOTGIU - 59
Si mira su fiore ei s'ispina
non mi nerzas ch'est tua porzione
pro innalzare a sa telia vicina
ses fatta d'ogni cosa a campione
Deus est sapienzia divina
C’ha fattu tottu a sa perfezione
da chi lu ide s'oiu già piaghede
iss'est meravigliare chi lu faghede.

PIRAS - 60
A Deus non l'amus in comunu
ca Deus che cumpagnu non l'agattas
sas rosas birde de colore brunu
pro s'ornamentu bellu sunu adattas
e las ammiro ca bella già sunu
non ti pregonto chie l'ha sa fattas
sun tottu da sa mia parentella
m'importa solu chi siada bella.

SOTGIU - 61
A sa bellesa tenes tue amore
ma non has bene a fundu esaminadu
in d'ogni rosa e in d'ogni fiore
chie su primu semene l'ha dadu
e sa bellesa e tottu su creadu
e sapienzia de su creadore.
Non la lasso sa parte in abbandonu
ca isse d'est istadu su padronu.

Ti cherese afferrare a tanfcas cosasa
Ma Deus est misteru e che lontana
cand'ides margheritas geniosasa
las deves carignare cun sa manu
si nd'ogas sa bellas de sas rosasa
naranu a itt'ale su eranu
s'istiu est bonu c'ha più ricchesa
ma su eranu inchede in bellesa.

Nara proitte a Deus sese aversu
rifletti como comente e poetta
ca si discuttis bene in d'ogni versu
ma, cumprendinde s'istrada eretta
S'est creadore e tottu s'universu
Deus est sapienzaa perfetta,
no isco si a issu onores e preghese
però sa sapienzia non neghese.

Ma tue a Deus prega e sempre invoca
deo pro sa bellesa happo portada
lea de abba pura una cascada
chi sind'etta dae una rocca
s'abba e tottu l'ha fatta s'isperrada
bi faghe candelottos de fiocca
e des de sa natura sa mania
ma su chi contada est sa bellesa mia.

Ma da chi sa bellesa m parte has tentu
chi est de meraviglia unu signale
tue osservasa unu monumentu
o una rughe o una cattedrale
ma unu mastru de grande talentu
t'ha lassadu una fama universale
ca a tofctugantu bi pode ressessere
ma custu mai maccu pod'essere.

Nara proitte a sos maccos t'appellas
proitte est chi su sabiu non cantas
osserva in totfcugantas sa cappellas
bi pintana anghelo santos e santas
perù su geniosas tottugantas
nara proitte est chi la faghen toellas
ca si su bellas tottu si piegana
ma si las faghen feas non las pregana.

                    SOTGIU - 67
Si cussas cosas leamus a reu
pro su tou magnificu pingellu
non m'hasa a narres chie a bidu a Deu
solamente lu faghen sempre bellu
ei su dimoniu lu dipinghe feu
a fattura de atteru modellu
ma non l'ha bidu sa terrena gente
e solu de unu sabiu in sa niente.

Mi su chi est bellu est tottugantu meu
non fettas delu cherre su tranellu
chere narres chi bellu han fattu a Deu
ca de sas cosas bellas est gemellu
su dimoniu nono proitte est feu
però a Deus lu pregan ca est bellu
ca bidese in sos meres su futuru
osserva in santos già mi pregas puru.

                  SOTGIXJ - 69
Si non toccamus attenmu tastu
deo ai gue mi firmo serente
nessunu a bidu a Deus onnipotente
nois soltantu sighimus cuss'astru
e d'est de unu sabiu in sa mente
Deus cun su demoniu in contrastu
de gai lila dipinta e isculpidu
ma solu chin sa mente est chi l'ha bidu.

Nachi a Deus l'han bidu cu sa mente
e favoridu l'han cun su pingellu
ma cussu est un ispecia e tranello
tantu pro faghe pregare sa gente
ma nara invece a lu pintare bellu
proitte non l'han pintu sapiente
invece a lu faghe bellu pronto sunu
ca su sabiu non l'ide nessunu.

Cussu igue est'attem isÈradone
de di lu narre so a connoschenzia
proitte Deus est sa perfezione
e sa fontana de sa sapienzia
ei sos dogma de sa religione
cusse ebbia ti ponene a presenzia
si a leare sa via ses decisa
ch'est sa chi passada in su paradisu-

Non mi chiessasa in teologia
ca su teologo pagu l'isco faghede
isco solu cantare in poesia
ca so nadu pro cussu e non si fraghec
eo a Deus lu ido bellu ebbia
e da chi lido bellu mi piaghede
pro cussu a lu pregare già m'arrisco
e poi si est sabiu nondisco.

                    SOTGIU - 73
"Unu pagu sa furia trattene
pensa in Deus chi non b'ha difetta
de sa bellesa tua in custu trettu
chi siada un immagine non crene
e puru a Deus lu ses cantende 'ene
ca ghigne vera lughe in s'intellettu
fina a su chelu che pigas a bolu
però lu faghe su sabiu solu.

Bae e toides a nostra signora
che sa reina e tottu sos chelos
narana pro sa mistica aurora
reina e patriarcas e anghelos
l'han fatta bella e bestida cun velos
bella est issa e bella est sa dimora
e tottu lu tenimos a grandesa
ch'est su capolavoro e sa bellesa.

Ma sa Madonna inue l'agattas
sempre isplendida lughe una pisedda
già ides sas figuras pius esattas
dae sos pilos fina a sa mmmedda
ma d'E.T.F.A.S. in tottu sas borgattas
nara proitte l'han fatÈa niedda
ma est sempre sa marna soberana
chi est sa sapienzia funtana.